RO Jurnalul Oficial al Uniunii Europene L 143/1

DECIZIA NR. 17/2010 A COMITETULUI MIXT AL SEE

din 1 martie 2010

de modificare a anexei I (Chestiuni veterinare și fitosanitare) și a anexei II (Reglementări tehnice, standarde, încercări și certificare) la Acordul privind SEE

COMITETUL MIXT AL SEE,

având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,

întrucât:

(1) Anexa I la acord a fost modificată prin Decizia nr. 1/2010 a Comitetului mixt al SEE din 29 ianuarie 2010 (1).

(2) Anexa II la acord a fost modificată prin Decizia nr. 4/2010 a Comitetului mixt al SEE din 29 ianuarie 2010 (2).

(3) Regulamentul (CE) nr. 479/2007 al Comisiei din 27 aprilie 2007 de modificare a Regulamentului (CE) nr. 2076/2005 de stabilire a dispozițiilor tranzitorii de aplicare a Regulamentelor (CE) nr. 853/2004, (CE) nr. 854/2004 și (CE) nr. 882/2004 ale Parlamentului European și ale Consiliului și de modificare a Regulamentelor (CE) nr. 853/2004 și (CE) nr. 854/2004 (3) trebuie încorporat în acord.

(4) Regulamentul (CE) nr. 1243/2007 al Comisiei din 24 octombrie 2007 de modificare a anexei III la Regulamentul (CE) nr. 853/2004 al Parlamentului European și al Consiliului de stabilire a unor norme specifice de igienă care se aplică alimentelor de origine animală (4) trebuie încorporat în acord.

(5) Regulamentul (CE) nr. 1244/2007 al Comisiei din 24 octombrie 2007 de modificare a Regulamentului (CE) nr. 2074/2005 în ceea ce privește normele de aplicare pentru anumite produse de origine animală destinate consumului uman și de stabilire a normelor specifice de organizare a controalelor oficiale privind inspecția cărnii (5) trebuie încorporat în acord.

(6) Regulamentul (CE) nr. 1245/2007 al Comisiei din 24 octombrie 2007 de modificare a anexei I la Regulamentul (CE) nr. 2075/2005 în ceea ce privește folosirea pepsinei lichide pentru detectarea prezenței Trichinella în carne (6) trebuie încorporat în acord.

(7) Regulamentul (CE) nr. 1246/2007 al Comisiei din 24 octombrie 2007 de modificare a Regulamentului (CE) nr. 2076/2005 în ceea ce privește prelungirea perioadei de tranziție acordată operatorilor din sectorul alimentar care importă ulei de pește destinat consumului uman (7) trebuie încorporat în acord.

(8) Regulamentul (CE) nr. 1441/2007 al Comisiei din 5 decembrie 2007 de modificare a Regulamentului (CE) nr. 2073/2005 privind criteriile microbiologice pentru produsele alimentare (8) trebuie încorporat în acord.

(9) În ceea ce privește capitolul I din anexa I, prezenta decizie se aplică Islandei în cadrul perioadei de tranziție precizate la punctul 2 din partea introductivă a capitolului I din anexa I, în domeniile care nu se aplicau Islandei anterior revizuirii acestui capitol prin Decizia nr. 133/2007 a Comitetului mixt al SEE din 26 octombrie 2007 (9).

(10) Prezenta decizie nu se aplică Principatului Liechtenstein,

DECIDE:

Articolul 1

Anexele I și II la acord se modifică astfel cum se precizează în anexa la prezenta decizie.

Articolul 2

Textele Regulamentelor (CE) nr. 479/2007, (CE) nr. 1243/2007, (CE) nr. 1244/2007, (CE) nr. 1245/2007, (CE) nr. 1246/2007 și (CE) nr. 1441/2007 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.

Articolul 3

Prezenta decizie intră în vigoare în ziua intrării în vigoare a Deciziei nr. 137/2007 a Comitetului mixt al SEE din 26 octombrie 2007, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (10). În cazul în care, până la acea dată, nu au fost efectuate toate notificările, aceasta intră în vigoare în ziua care urmează ultimei notificări către Comitetul mixt al SEE. Prezenta decizie se aplică cu titlu provizoriu de la 1 martie 2010, până la intrarea sa în vigoare.

Articolul 4

Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

Adoptată la Bruxelles, 1 martie 2010. Pentru Comitetul mixt al SEE Președintele Alan SEATTER

(1) JO L 101, 22.4.2010, p. 1.

(2) JO L 101, 22.4.2010, p. 10.

(3) JO L 111, 28.4.2007, p. 46.

(4) JO L 281, 25.10.2007, p. 8.

(5) JO L 281, 25.10.2007, p. 12.

(6) JO L 281, 25.10.2007, p. 19.

(7) JO L 281, 25.10.2007, p. 21.

(8) JO L 322, 7.12.2007, p. 12.

(9) JO L 100, 10.4.2008, p. 27.

(10) Nu au fost semnalate obligații constituționale.